als_Latn dik_Latn sag_Latn
Në vitin 2010 Yahoo bëri një marrëveshje me kompaninë Facebook, ku do të lejonte përdoruesit të aksesonin në llogaritë e tyre në Facebook duke përdorur shërbimet e Yahoo-së. Më vonë Yahoo zgjeroi këtë program edhe me llogaritë e Google-it.
Këtë javë kompania ka konfirmuar se nuk do të vazhdojë më të suportojë si Facebook-un dhe Google-in me shërbimet e saj. Kështu shërbimet e Yahoo-së nuk do të aksesohen nëpërmjet llogarive në Facebook dhe Google.
Shërbimi i parë që nuk e lejon më këtë mënyrë aksesi është Yahoo Sports Tourney Pick’Em. Sipas kompanisë, aksesi nëpërmjet një llogarie Yahoo do të mundësojë ofrimin e një përmbajtjeje shumë më cilësore dhe të personalizuar për këdo.
Kompania ka bërë shumë ndryshime që me ardhjen në bord të shefes se re ekzekutive, Marissa Mayer, në vitin 2012. Mesa duket Marissa Mayer po ndjek një strategji tjetër për të rikthyer dhe për të ringjallur ekosistemin Yahoo.
Llogaria e re në Yahoo nuk do të shërbejë thjesht për shërbimin e mesazheve elektronike, por do të mundësojë aksesimin e shërbimeve të tjera që ofron kompania duke përfshirë këtu edhe përmbajtje të tilla si: informacionet mbi sportin, mbi motin dhe lajmet.
(Herë të lexuara: 210)
als_Latn als_Latn als_Latn als_Latn als_Latn als_Latn